પોલીસે સીસીટીવી કેમેરાના ફૂટેજ પરથી ચોરીના ગુનામાં વપરાયેલી અલ્ટો કારને ઓળખી લીધી હતી. આ કારનો નંબર જીજે-૧૧-એસ-૧૩૫૪ હતો. જેથી સર્વેલન્સ સ્કવોડના સ્ટાફે વેરાવળમાં રહેતા કાર માલિકની પૂછપરછ કરી હતી. તેની તપાસમાં અન્ય બે આરોપીના પણ નામ ખુલ્યા હતા. પોલીસે આરોપીઓની ઓળખપરેડ કરાવી ગુનો ડિટેક્ટ કર્યો હતો. આ કેસમાં પોલીસે વેરાવળમાં રહેતા અશોકભાઈ બાબુભાઈ બાંમણીયા, ઉપલેટાના ખારચીયામાં રહેતા સંજયનાથ બચુનાથ મુરિયાણા તથા મહેશનાથ ઉર્ફે ભકો ઝવેરનાથ પરમારની ધરપકડ કરી હતી. પોલીસે ચોરાયેલા દાગીના ખરીદનાર સોનીને પણ પકડ્યો હતો. તેની પાસેથી ગાળી નાખેલી હાલતમાં દાગીના કબજે કરાયા હતા.